**PRILOG 3 PRIJEDLOG UGOVORA**

OPĆINA STUBIČKE TOPLICE (OIB:15490794749), sa sjedištem u Stubičkim Toplicama, Viktora Šipeka 16, koju zastupa općinski načelnik Josip Beljak, dipl.ing.agr. (dalje: Naručitelj)

i

\_\_\_\_\_\_\_\_\_\_\_\_\_\_\_\_\_\_ (OIB:\_\_\_\_\_\_\_\_\_\_\_) sa sjedištem u \_\_\_\_\_\_\_\_\_\_\_\_\_\_\_\_\_\_, (dalje: Isporučitelj)

sklopili su dana \_\_\_\_\_ 2021. godine u Stubičkim Toplicama sljedeći

**UGOVOR ZA OBAVLJANJE KOMUNALNE DJELATNOSTI**

**ODRŽAVANJA JAVNIH POVRŠINA ZA POTREBE OPĆINE STUBIČKE TOPLICE TIJEKOM 2021. GODINE:**

**NABAVA SADNICA CVIJEĆA SA USLUGOM SADNJE**

**PREDMET UGOVORA**

**Članak 1.**

1. Predmet ovog Ugovora je obavljanje komunalne djelatnosti održavanja javnih površina, i to nabava i isporuka sadnica cvijeća sa uslugom sadnje, u skladu sa ponudom Isporučitelja br.\_\_\_\_\_\_ od \_\_\_\_\_\_\_.
2. Naručitelj će robu i usluge naručivati prema svojim stvarnim potrebama, a u okviru specifikacije navedene u Troškovniku, koji je sastavni dio i prilog ovog ugovora, ponudi Izvođača te sukladno uvjetima navedenim u ovom Ugovoru.
3. Obveza Naručitelja na nabavu pojedine robe i usluga sukladno ovom Ugovoru nastaje po ispostavljanju naloga Isporučitelju.
4. Isporučitelj se obvezuje kvalitetno, u skladu s pravilima struke i u ugovorenom roku izvršiti isporuku Naručitelju.

**Članak 2.**

1. Isporučitelj će obavljati dvije sadnje tijekom vremena na koje je zaključen ovaj Ugovor, a Naručitelj će od Isporučitelja naručivati i podsadnju, sve prema stvarnim svojim potrebama.

**Članak 3.**

1. Isporučitelj je dužan na poziv ovlaštene osobe Naručitelja izvršiti podsadnju u roku od 12 sati, i vikendom, te osigurati kontinuiranu dostupnost ovlaštene stručne osobe za savjetovanje glede poduzimanja određenih tehnoloških mjera na posađenom cvijeću, a što obuhvaća njegu (štetnici, bolesti, fiziološke promjene) i održavanje (gnojidba, zalijevanje).

**VRIJEDNOST UGOVORA**

**Članak 4.**

1. Ukupna vrijednost robe i usluga po ovom Ugovoru bez poreza na dodanu vrijednost iznosi:

\_\_\_\_\_\_\_\_\_\_\_\_\_\_\_\_\_\_\_\_ kn (slovima: \_\_\_\_\_\_\_\_\_\_\_\_\_)

1. Ukupna vrijednost robe po ovom Ugovoru sa porezom da dodanu vrijednost iznosi (25%):

\_\_\_\_\_\_\_\_\_\_\_\_\_\_\_\_\_\_\_\_ kn (slovima: \_\_\_\_\_\_\_\_\_\_\_\_\_)

1. Paritet cijene: fco lokacija Naručitelja, Općina Stubičke Toplice, isporučeno.

**PLAĆANJE**

**Članak 5.**

1. Naručitelj se obvezuje ugovorni iznos iz članka 5. ovog Ugovora zajedno s pripadajućim porezom na dodanu vrijednost uplatiti na žiro-račun Isporučitelja broj \_\_\_\_\_\_\_\_\_\_\_\_\_\_\_\_kod \_\_\_\_\_\_\_\_\_ banke d.d.
2. Naručitelj plaćanje obavlja na temelju računa koji će Isporučitelj dostaviti po obavljenoj isporuci, a u roku ne kasnijem od 60 dana od dana primitka računa.
3. Pojedinačne cijene iz Troškovnika ne mogu se mijenjati tijekom važenja Ugovora.

**ISPORUKA**

**Članak 6.**

1. Isporučitelj se obvezuje naručenu količinu isporučiti Prodavatelju vlastitim vozilima.
2. Isporučitelj će robu isporučivati sukladno prethodnim konzultacijama sa Naručiteljem.
3. Isporučitelj je prilikom isporuke robe obvezan u fakturi, pored količine isporučene robe, navesti i jediničnu cijenu iz prihvaćene ponude.
4. Isporučitelj će na zahtjev Naručitelja robu isporučivati u roku dva (2) dana od dana primitka narudžbe za robu, a u skladu sa odredbama Poziva za dostavu ponude.
5. Isporučitelj i Naručitelj mogu iznimno dogovoriti i drugačiji rok isporuke robe, a u slučaju da se takav rok ne dogovori, vrijedi rok isporuke iz narudžbe.

**Članak 7.**

1. Naručitelj će zaprimljenu robu pregledati na uobičajeni način i o vidljivim nedostacima obavijestiti Isporučitelja najkasnije u roku 8 dana od dana dostave robe.
2. Ukoliko Naručitelj naknadno utvrdi da roba ima nedostatke, koji se nisu mogli uočiti uobičajenim pregledom Naručitelj će o tom nedostatku obavijestiti Isporučitelja u roku od 8 dana, računajući od dana kada je nedostatak utvrdio.
3. Pod nedostatkom robe podrazumijeva se i isporuka koja po svojim karakteristikama ne odgovara robi kako je to određeno u članku 1. ovog Ugovora.
4. Isporučitelj je dužan uvažiti reklamacije Naručitelja navedene u prethodnim stavcima ovog članka.

**Članak 8.**

1. Naručitelj koji je uredno obavijestio Isporučitelja o nedostatku robe može zahtijevati da mu Isporučitelj ponovno isporuči robu u istoj količini i ugovorenoj kvaliteti, i to u roku naznačenom u pisanoj obavijesti Naručitelja o uočenom nedostatku robe.
2. Ukoliko Isporučitelj ne isporuči robu dogovorene kvalitete u roku iz stavka 1. ovog članka, Naručitelj može:

1. robu vratiti,

2. zatražiti naknadu štete,

3. raskinuti ugovor i naplatiti zadužnicu.

**Članak 9.**

1. Naručitelju pripada pravo jednostranog raskida Ugovora prije isteka roka iz članka 8. ovog Ugovora, u slijedećim slučajevima:

1. ako Isporučitelj ne osigura isporuku robe u rokovima predviđenim narudžbom Kupca

2. ako Isporučitelj u obračunu koristi cijene više od cijena navedenih u ponudi i ovom Ugovoru.

1. Naručitelj je dužan u slučaju nastupanja okolnosti utvrđenih u stavku 1. ovog članka pisano izvijestiti Isporučitelja o razlogu zbog kojeg raskida Ugovor.
2. Kao rok za raskid Ugovora utvrđuje se 30 dana, računajući od dana dostave pisanog izvješća Isporučitelju.

**JAMSTVO ZA UREDNO IZVRŠENJE UGOVORA**

**Članak 10.**

1. Ugovorne strane utvrđuju da je Isporučitelj predao prilikom sklapanja ovog Ugovora Naručitelju bjanko zadužnicu na iznos do \_\_\_\_\_\_\_\_\_\_ kuna, kao jamstvo za uredno izvršenje ugovora, koju Naručitelj ima pravo naplatiti u slučaju da Isporučitelj ne osigurava isporuku robe u predviđenim rokovima, i općenito ne izvršava ovaj Ugovor uredno.

**TRAJANJE UGOVORA**

**Članak 11.**

1. Ovaj Ugovor zaključuje se na određeno vrijeme i vrijedi do 31. prosinca 2021. godine, a za uslugu podsadnje najdulje do odabira novog ponuditelja.
2. Ovaj Ugovor stupa na snagu danom potpisa.

**ZAVRŠNE ODREDBE**

**Članak 12.**

1. Eventualne sporove proizašle iz ovog Ugovora, ugovorne strane će nastojati riješiti sporazumno.
2. U slučaju nemogućnosti sporazumnog rješavanja spora, ugovorne strane su se sporazumjele da je za rješavanje spora mjesno nadležan stvarno nadležni sud prema sjedištu Naručitelja.

**Članak 13.**

1. Ovaj Ugovor sastavljen je u pet (5) istovjetnih primjeraka, od kojih tri (3) primjerka za Naručitelja, a dva (2) primjerka za Isporučitelja.

KLASA: 363-01/21-01/08

URBROJ:2113/03-03-21-

Stubičke Toplice, \_\_\_\_\_\_\_\_ 2021.

|  |  |
| --- | --- |
| ISPORUČITELJA: | ZA NARUČITELJA: |
|  | Općinski načelnik |
|  |  |
|  | Josip Beljak, dipl.ing.agr. |
|  |  |